《同颜范卿游海天寺（时先秋五日）》
明代·黄克晦

湖上虚亭江上楼，一樽随意俯沧流。
朱旻正伏三庚火，绿树先函五日秋。
云尽匡庐开九叠，天长梦泽入孤舟。
黄昏归棹烟中发，渔唱村镫满渡头。

作者简介：明福建惠安人，一作晋江人，字孔昭，号吾野。能诗、善书、工画，称三绝。少时于沙岸画沙作山水景物，长学画，宗沈周，笔甚苍劲，称神品。有《北平稿》、《楚游集》、《匡庐唱和集》、《吾野诗集》。